Louk Hulsman

Lodewijk Henri Christian Hulsman, kjent som Louk Hulsman (født 8. mars 1923, død 28. januar 2009) var en nederlandsk jurist og kriminolog.

Liv og virke 
Hulsman tilbragte deler av oppveksten på en religiøs kostskole, noe han angivelig opplevde som vanskelig. Etter å ha fullført skolegangen ble Hulsman aktiv i en nederlandsk motstandsbevegelse under andre verdenskrig. I 1944 ble han fengslet i konsentrasjonsleiren i Amersfoort, men klarte å rømme samtidig med at han ble overført til Tyskland. Da han returnerte til Nederland, stilte han som soldat for de allierte troppene mot slutten av krigen.

Hulsman studerte juss ved universitetet i Leiden 1945-1948. Han ble professor i kriminologi i 1963. Han var en av hovedforfatterne bak Rådet for Den europeiske unions innflytelsesrike rapport om avkriminalisering.

Ved siden av de norske samfunnsforskerne Nils Christie og Thomas Mathiesen, regnes Hulsman som en av de fremste representantene bak den abolisjonistiske retningen innen kriminalpolitikk, som går inn for å avskaffe straff som virkemiddel.

Referanser

Eksterne lenker 
 Comprehensive representation with obituary

Kriminologer
Nederlendere